I nedstigningen av Stockeu deiset flere ryttere i bakken, blant dem Andy Schleck, Christian Vande Velde og Alessandro Petacchi. Flere velt fulgte og på ett tidspunkt bestod hovedfeltet kun av Fabian Cancellara og Thor Hushovd. De to rytterne bestemte seg for å vente på rytterne som var rammet av veltene i stedet for å ta opp jakten på Chavanel som syklet alene i tet. Etterhvert samlet hovedfeltet seg igjen, men tempoet var lavt, noe som sørget for at Chavanel kunne innkassere etappeseieren og ikle seg den gule ledertrøyen.